Knallertkørerne overholdt ikke deres ubetingede vigepligt og blev ramt af en bil.

Søndag eftermiddag endte uheldigt for to unge på hver deres knallert. De to unge, der begge er mellem 16 og 17 år, kom ved 16-tiden kørende ad Børglumsvej ved Stenum nord for Brønderslev. Da de kommer til et kryds, vælger de ikke at overholde deres ubetingede vigepligt, og kører direkte ud foran en bil, der så påkører dem. Trods den dumdristige kørsel slap de unge heldigt fra ulykken. - De er kun kommet lettere til skade - det er ikke alvorligt, oplyser politikommissær ved Nordjyllands Politi, Karsten Højrup Kristensen. De to unge knallertkørere kan nu se frem til en bøde for ikke at overholde vigepligten og et eventuelt erstatningskrav for bilens skader.